На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о првом ребалансу буџета општине Гаџин Хан за 2018. годину („Службени лист града Ниша“ број 130/2017,55/2018) и предлога Службе за буџет, финансије и пореску администрацију број 400-1201/18-IV/01-1 од 25.12.2018. године,

Општинско веће општине Гаџин Хан на седници одржаној 27. децембра 2018. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2018. годину (“Службени лист града Ниша” број 130/2017,55/2018):

**Раздео 5**

**Програм 15 – Опште услуге локалне самоуправе**

**ПА 0009 – Средства резерве**

**Функција 130 - Опште услуге**

**Позиција 75.**

**Економска класификација 499000 - Средства резерве**

**ОДОБРАВАЈУ СЕ** средства у износу од **6.000,00** динара (шестхиљададинара) Дому здравља Гаџин Хан за исплату дела накнаде за новембар за специјалисту радиологије.

1. Средства из тачке 1. овог предлога распоређују се у оквиру

**Раздео 5**

**Програм 12-Здравствена заштита**

**Програмска активност 1801-0001-Функционисање установа примарне здравствене заштите**

**Функционална класификација 720-Ванболничке услуге**

**Позиција 100**

**Економска класификација 464000 –Дотације организацијама обавезног социјалног осигурања**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2018. годину и финансијског плана Дома здравља Гаџин Хан установљено је да на економској класификацији 424351-Остале медицинске услуге нема довољно средстава за исплату специјалисте радиологије по уговору о допунском раду број 14/12 од 26.06.2018. године, а из разлога што је са ове еконoмске класификације почетком године исплаћен гинеколог чија је исплата планирана прошле године.

Одлуком о првом ребалансу буџета општине Гаџин Хан за 2018.годину нису предвиђена довољна средства за ову исплату, па се из тог разлога средства обезбеђују из текуће буџетске резерве.

Број: 06-400-681/18-III

У Гаџином Хану, 27.12.2018. године

ОПШТИНСКО ВЕЋЕ ОПШТИНЕ ГАЏИН ХАН

ЗАМЕНИК ПРЕДСЕДНИКА ОПШТИНСКОГ ВЕЋА,

Горан Стојиљковић